જૈન અગ્રણી જયેશ ચુડગરના જણાવ્યા અનુસાર, આ દેરાસરની પ્રાચીનતા અંગે સંશોધન કરતા ટ્રસ્ટના વર્તમાન પ્રમુખ ઉમાકાન્ત શાહના જાનીશેરીના મકાનના વિ.સં.1814 અને વિ.સં.1848 દસ્તાવેજો વાંચતાં મકાનની દક્ષિણે શ્રી આદેશ્વરજીનું દહેરું છે તેવો સ્પષ્ટ ઉલ્લેખ કરવામાં આવ્યો છે. જ્યારે આદિનાથ પ્રભુની મૂર્તિ સંપ્રતિ કાળની હોવાનું મનાય છે. વર્ષ 2000ની સાલમાં દેરાસરના જીર્ણોદ્ધારનું કામ પૂરું થયું હતું. તે સમયે ગર્ભગૃહમાં મહાવીર સ્વામીજીની પ્રતિમા પ્રતિષ્ઠિત કરવામાં આવી હતી. ગર્ભગૃહની બહાર અધિષ્ઠાયક દેવ શ્રી ગોમુખ યક્ષ,અધિષ્ઠાયિકાદેવી શ્રી ચક્કેશ્વરી માતાજીની પ્રતિમાઓને પણ પ્રતિષ્ઠિત કરવામાં આવી હતી.